2008R0737 — SK — 15.02.2013 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE KOMISIE (ES) č. 737/2008

z 28. júla 2008

o určení referenčných laboratórií Spoločenstva pre choroby mäkkýšov, besnotu a tuberkulózu hovädzieho dobytka, ktorým sa referenčným laboratóriám Spoločenstva pre besnotu a tuberkulózu hovädzieho dobytka stanovujú dodatočné povinnosti a úlohy a ktorým sa mení a dopĺňa príloha VII k nariadeniu Európskeho parlamentu a Rady (ES) č. 882/2004







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá ( 1 ), a najmä na jeho článok 32 ods. 5 a 6, so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov ( 2 ), a najmä na jej článok 55 ods. 1, keďže: (1) V nariadení (ES) č. 882/2004 sa stanovujú všeobecné úlohy, povinnosti a požiadavky pre referenčné laboratóriá Spoločenstva pre potraviny, krmivá a zdravie zvierat. Referenčné laboratóriá Spoločenstva pre zdravie zvierat a živé zvieratá sú uvedené v časti II prílohy VII k uvedenému nariadeniu. (2) V smernici 2006/88/ES sa ustanovujú požiadavky na zdravie zvierat týkajúce sa uvedenia na trh a dovoz a tranzit živočíchov a produktov akvakultúry v rámci Spoločenstva, ako aj určité minimálne preventívne a kontrolné opatrenia pre určité choroby týchto živočíchov. Podľa uvedenej smernice si referenčné laboratória Spoločenstva pre choroby vodných živočíchov plnia úlohy a povinnosti stanovené v časti I prílohy VI k uvedenej smernici. (3) Následne po ukončení výberového konania v rámci výzvy by malo byť Centre for Environment, Fisheries & Aquaculture Science (Cefas), laboratórium vo Weymouthe v Spojenom kráľovstve, určené za referenčné laboratórium Spoločenstva pre choroby mäkkýšov. (4) Následne po ukončení výberového konania v rámci výzvy by malo byť Laboratoire d’études sur la rage et la pathologie des animaux sauvages v rámci Agence Française de Sécurité Sanitaire des Aliments (AFSSA) v Nancy vo Francúzsku určené za referenčné laboratórium Spoločenstva pre besnotu. (5) Následne po ukončení výberového konania v rámci výzvy by malo byť Laboratorio de Vigilancia Veterinaria (VISAVET) v rámci Facultad de Veterinaria, Universidad Complutense de Madrid, v Madride v Španielsku určené za referenčné laboratórium Spoločenstva pre tuberkulózu hovädzieho dobytka. (6) Referenčné laboratóriá Spoločenstva pre choroby mäkkýšov, besnotu a tuberkulózu hovädzieho dobytka by mali byť určené na počiatočné obdobie piatich rokov od 1. júla 2008 s cieľom umožniť hodnotenie ich činnosti a zhodu. (7) Okrem všeobecných úloh a povinností ustanovených v článku 32 ods. 2 nariadenia (ES) č. 882/2004 je s cieľom zabezpečiť rozšírenú koordináciu na úrovni Spoločenstva potrebné vykonávať určité špecifické povinnosti a úlohy spojené s povahou pôvodcov ochorení. Tieto dodatočné špecifické povinnosti a úlohy by sa mali ustanoviť v tomto nariadení týkajúcom sa referenčných laboratórií Spoločenstva pre besnotu a tuberkulózu hovädzieho dobytka. (8) Časť II prílohy VII k nariadeniu (ES) č. 882/2004 by sa preto mala zodpovedajúcim spôsobom zmeniť a doplniť. (9) Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, keďže: PRIJALA TOTO NARIADENIE:







▼M2

Článok 1

Centre for Environment, Fisheries & Aquaculture Science (Cefas), laboratórium vo Weymouthe v Spojenom kráľovstve, sa týmto určuje na obdobie od 1. júla 2008 do 30. júna 2018 za referenčné laboratórium EÚ pre choroby mäkkýšov.

▼B

Článok 2

▼M1

Laboratoire de la rage et de la faune sauvage de Nancy of the Agence nationale de sécurité sanitaire de l’alimentation, de l’environnement et du travail (ANSES), Francúzsko, sa týmto ustanovuje za referenčné laboratórium EÚ pre besnotu od 1. júla 2008 do 30. júna 2013.

▼B

Určité povinnosti a úlohy pre toto laboratórium sú stanovené v prílohe I.

Článok 3

Laboratorio de Vigilancia Veterinaria (VISAVET), Facultad de Veterinaria, Universidad Complutense de Madrid v Madride v Španielsku sa týmto určuje na obdobie od 1. júla 2008 do 30. júna 2013 za referenčné laboratórium Spoločenstva pre tuberkulózu hovädzieho dobytka.

Určité povinnosti a úlohy pre toto laboratórium sú stanovené v prílohe II.

Článok 4

Do časti II prílohy VII k nariadeniu (ES) č. 882/2004 sa dopĺňajú tieto body 15, 16 a 17:

„15. Referenčné laboratórium Spoločenstva pre choroby mäkkýšov Centre for Environment, Fisheries & Aquaculture Science (Cefas) Weymouth Laboratory The Nothe Barrack Road Weymouth Dorset DT4 8UB Spojené kráľovstvo

16. Referenčné laboratórium Spoločenstva pre besnotu AFSSA – Laboratoire d’études sur la rage et la pathologie des animaux sauvages, Nancy, France 54220 Malzéville Francúzsko

17. Referenčné laboratórium Spoločenstva pre tuberkulózu hovädzieho dobytka VISAVET – Laboratorio de vigilancia veterinaria, Facultad de Veterinaria, Universidad Complutense de Madrid Avda. Puerta de Hierro, s/n. Ciudad Universitaria 28040 Madrid Španielsko“.

Článok 5

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.









PRÍLOHA I

URČITÉ POVINNOSTI A ÚLOHY REFERENČNÉHO LABORATÓRIA SPOLOČENSTVA PRE BESNOTU

Okrem všeobecných úloh a povinností referenčných laboratórií Spoločenstva v sektore zdravia zvierat stanovených v článku 32 ods. 2 nariadenia (ES) č. 882/2004 referenčné laboratórium Spoločenstva pre besnotu vykonáva povinnosti a úlohy stanovené v bodoch 1 až 5.

1. Koordinovať metódy používané v členských štátoch na diagnostikovanie besnoty po konzultáciách s Komisiou, a to najmä: a) určovaním typu, skladovaním a poskytovaním kmeňov vírusu besnoty; b) prípravou, kontrolou a poskytovaním medzinárodných štandardných sér a iných referenčných reagentov národným referenčným laboratóriám na účely štandardizácie testov a reagentov používaných v členských štátoch; c) validáciou referenčných reagentov, vrátane antigénov a národných štandardných sér poskytnutých národnými referenčnými laboratóriami; d) vybudovaním a udržiavaním sérovej banky a zberu vírusov besnoty, udržiavaním databázy kmeňov izolovaných v rámci Spoločenstva, vrátane určovania typu; e) organizáciou periodických komparatívnych testov diagnostických postupov na úrovni Spoločenstva a vykonávaním skúšok spôsobilosti národných referenčných laboratórií; f) zberom a porovnávaním údajov a informácií týkajúcich sa používaných diagnostických metód a výsledkov testov vykonaných v Spoločenstve; g) charakteristikou vírusov besnoty podľa aktuálnych dostupných metód kvôli lepšiemu porozumeniu epidemiológie tejto choroby; h) sledovaním vývoja dohľadu, epidemiológie a prevenciou besnoty na celom svete; i) získavaním podrobných znalostí o príprave a používaní imunologických veterinárnych prípravkov používaných na eradikáciu a kontrolu besnoty, vrátane hodnotenia vakcín.

2. Uľahčiť harmonizáciu techník v rámci Spoločenstva, najmä spresnením metodológií štandardných testov.

3. Organizovať semináre pre národné referenčné laboratóriá podľa dohody v rámci pracovného programu a ročného rozpočtu uvedených v článkoch 2 až 4 nariadenia Komisie (ES) č. 156/2004 ( 3 ), vrátane školení o nových analytických metodológiách odborníkov z členských štátov a v prípade potreby z tretích krajín.

4. Poskytovať technickú podporu Komisii a zúčastňovať sa na jej žiadosť na medzinárodných fórach týkajúcich sa besnoty, najmä v súvislosti so štandardizáciou analytických diagnostických metód a ich uplatňovania.

5. Vykonávať výskumné činnosti, kedykoľvek je to možné, koordinovať výskumné činnosti zamerané na zlepšenie kontroly a eradikácie besnoty, a to najmä: a) realizáciou overovacích pokusov prípadne spoluprácou s národným referenčných laboratóriom na takejto realizácii; b) poskytovaním vedeckého poradenstva Komisii a zberom informácií a správ súvisiacich s činnosťami referenčného laboratória Spoločenstva.









PRÍLOHA II

URČITÉ POVINNOSTI A ÚLOHY REFERENČNÉHO LABORATÓRIA SPOLOČENSTVA PRE TUBERKULÓZU HOVÄDZIEHO DOBYTKA

Okrem všeobecných úloh a povinností referenčných laboratórií Spoločenstva v sektore zdravia zvierat stanovených v článku 32 ods. 2 nariadenia (ES) č. 882/2004 referenčné laboratórium Spoločenstva pre tuberkulózu hovädzieho dobytka vykonáva povinnosti a úlohy stanovené v bodoch 1 až 5.

1. Koordinovať metódy používané v členských štátoch na diagnostikovanie tuberkulózy hovädzieho dobytka po konzultáciách s Komisiou, a to najmä: a) určovaním typu, skladovaním a poskytovaním kmeňov vírusu Mycobacterium sp., ktorý spôsobuje tuberkulózu u zvierat; b) prípravou, kontrolou a poskytovaním referenčných reagentov národným referenčným laboratóriám na účely štandardizácie testov a reagentov používaných v členských štátoch; c) validáciou referenčných reagentov, vrátane antigénov a tuberkulínov poskytnutých národnými referenčnými laboratóriami pre tuberkulózu hovädzieho dobytka; d) vybudovaním a udržiavaním banky vírusov Mycobacterium sp., ktoré spôsobujú tuberkulózu u zvierat, a udržiavaním databázy kmeňov izolovaných v rámci Spoločenstva, vrátane určovania typu; e) organizáciou periodických komparatívnych testov diagnostických postupov na úrovni Spoločenstva a vykonávaním skúšok spôsobilosti národných referenčných laboratórií; f) zberom a porovnávaním údajov a informácií týkajúcich sa používaných diagnostických metód a výsledkov testov vykonaných v Spoločenstve; g) charakteristikou vírusov Mycobacterium sp., ktoré spôsobujú tuberkulózu u zvierat podľa najaktuálnejších dostupných metód, kvôli lepšiemu porozumeniu epidemiológie tejto choroby; h) sledovaním vývoja dohľadu, epidemiológie a prevencie tuberkulózy hovädzieho dobytka na celom svete; i) získavaním podrobných znalostí o príprave a používaní imunologických veterinárnych prípravkov používaných na eradikáciu a kontrolu tuberkulózy hovädzieho dobytka, vrátane hodnotenia vakcín.

2. Uľahčiť harmonizáciu techník v rámci Spoločenstva, najmä spresnením metodológií štandardných testov.

3. Organizovať semináre pre národné referenčné laboratóriá podľa dohody v rámci pracovného programu a ročného rozpočtu uvedených v článkoch 2 až 4 nariadenia (ES) č. 156/2004, vrátane školení o nových analytických metodológiách odborníkov z členských štátov a v prípade potreby z tretích krajín.

4. Poskytovať technickú podporu Komisii a zúčastňovať sa na jej žiadosť na medzinárodných fórach týkajúcich sa tuberkulózy hovädzieho dobytka, najmä v súvislosti so štandardizáciou analytických diagnostických metód a ich uplatňovania.

5. Vykonávať výskumné činnosti, kedykoľvek je to možné, koordinovať výskumné činnosti zamerané na zlepšenie kontroly a eradikácie tuberkulózy hovädzieho dobytka, a to najmä: a) realizáciou overovacích pokusov prípadne spoluprácou s národným referenčných laboratóriom na takejto realizácii; b) poskytovaním vedeckého poradenstva Komisii a zberom informácií a správ súvisiacich s činnosťami referenčného laboratória Spoločenstva.